Cornovaja

La Cornovaja (cornego Kernow, inglese Cornwall) la xe un dogado ubicà inte l'estremità de la streta penìzoła sud-ocidental de la Gran Bretagna. Indesso la fa parte del sistema ministrativo inglese de le contee secondo el Local Governments Act 1888 nonostante problemi costituzionai col rapporto infra Cornovaja e Inghiltera. Ghe xe vose inte la Cornovaja stessa che le refiuta assolutamente la posision atual de la ministasion odierna, disendo tra l'altro che la sia ilegal par quelo che rivarda sto teritorio "Celtego". Inte ell XX secolo ghe xe stà na renassua del cornego. La Cornovaja la xe una de le sie nasion celteghe (ghe xe stà un debatuo sul so stao costituzional, tanto xe che tanta zente la si riferisce a sta region cofà a un dogado).

El centro ministrativo e l'ugnola city la xe Truro, invence la cavedal storega la xe Bodmin. Comprese le ìzołe Scilly, che le se cata a 45 chilometri da la costa, la Cornovaja la se stende su na superficie de 3 563 chilometri quadrai. La popolasion la supara i 500 000 abitanti. El turismo el xe na parte inportante de l'economia local, anca se la xe la zona pì poara del Regno Unio e che la fornisse el contribuo pì basso a l'economia nazional.
miniatura|sinistra|Cornovaja
miniatura|sinistra |"Penzance welcomes you; Pennsans a'gas dynergh"|
miniatura|sinistra|Boscawen-Un

Categoria:Contee de ł'Inghiltera